Document ID: /fineweb-2-swissfilter-quality_10-filterrobots/filtered/01308.jsonl.gz/1453

Shorti i ligës së kampionëve: Ja procedurat për 16 skuadrat e kualifikuara
Shorti i Ligës Kampioneve zakonisht hidhet të premten, por për të përcaktuar ndarjen në çifte të 16 skuadrave më të mira, UEFA ka caktuar datën 12 dhjetor, të hënën e ardhshme.
Sipas procedurës, skuadrat ndahen në vazon e fituesve të grupeve dhe vazon e vendeve të dyta. Rregullorja parashikon që në turin e ardhshëm, nuk mund të ndeshen skuadra që janë kualifikuar nga i njëjti grup si dhe skuadrat që i përkasin të njëjtit shtet, duke kufizuar ndjeshëm mundësitë për skuadra të ndryshme.
Ndeshjet e para luhen në fushën e skuadrave që dalin nga vazot e dyta, ndërsa ata që kryesuan grupin luajnë takimin e kthimit në shtëpi. Ndeshjet e këtij turi luhen në shkurt dhe mars 2017.
Të kualifikuar
Vazo e kryesuesve
Arsenal, Napoli, Barcelona, Atletico Madrid, Monaco, Borussia Dortmund, Leicester, Juventus
Vazo e të dytëve
PSG, Benfica, Manchester City, Bayern Mynih, Bayer Leverkusen, Real Madrid, Porto, Sevila